Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 320/15/6609	Rimavská Sobota, 18.8.2015
EEČ : 2-49-91-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Okresnému úradu, Odboru všeobecnej vnútornej správy XXXXX 

Obvinený XXXXX dňa 01.06.2015 okolo 08.30 h v katastrálnom území XXXXX XXXXX z odberného miesta XXXXX XXXXX ktoré nie je lesným porastom, odcudzil už vypílené náletové dreviny a to cér o množstve 0,16 m3, čím poškodenému Lesom SR, š.p. Odštepný závod XXXXX spôsobil škodu vo výške 8,06 €,
pričom sa tohto konania dopustil napriek tomu, že mu bola v blokovom konaní za priestupok proti majetku podľa § 50 ods. 1 Zákona SNR č. 372/1990 Zb. o priestupkoch v znení neskorších zmien a noviel, uložená pokuta vo výške 20 € policajtom Obvodného oddelenia PZ XXXXX XXXXX evidenčné číslo bloku 16091879 dňa 02.03.2015, ktorú na mieste nezaplatil, 

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom. 

Odôvodnenie:
Uznesením povereného príslušníka Obvodného oddelenia PZ Rimavská Seč sp. zn. XXXXX zo dňa 09.06.2015 bolo začaté trestné stíhanie  a vznesené obvinenie XXXXX za prečin krádeže podľa § 212 ods. 2 písm. f) Trestného zákona na tom skutkovom základe, že dňa 01.06.2015 okolo 08.30 h v katastrálnom území XXXXX XXXXX z odberného miesta XXXXX XXXXX ktoré nie je lesným porastom, odcudzil už vypílené náletové dreviny a to cér o množstve 0,16 m3, čím poškodenému Lesom SR, š.p. Odštepný závod XXXXX spôsobil škodu vo výške 8,06 €, pričom sa tohto konania dopustil napriek tomu, že mu bola v blokovom konaní za priestupok proti majetku podľa § 50 ods. 1 Zákona SNR č. 372/1990 Zb. o priestupkoch v znení neskorších zmien a noviel, uložená pokuta vo výške 20 € policajtom Obvodného oddelenia PZ XXXXX XXXXX evidenčné číslo bloku 16091879 dňa 02.03.2015, ktorú na mieste nezaplatil, pričom táto pokuta ku dňu 01.06.2015 priestupcom uhradená nebola. 

Preskúmaním spisového materiálu som zistil, že v predmetnej veci boli vypočutí obvinený, zástupca poškodeného, svedok XXXXX, bola spracovaná zápisnica o obhliadke miesta činu s náčrtkom a fotodokumentáciou, boli zabezpečené potvrdenie o zaistení veci, záznam o vrátení veci, vyčíslenie škody, list vlastníctva, odborné vyjadrenie, blok, správa o neuhradení pokuty, poštový poukaz o úhrade pokuty, správa o uhradení pokuty, charakteristiky a odpis z registra trestov. 

	Z výsledkov dokazovania jednoznačne vyplýva, že skutok spáchal obvinený XXXXX. 

Z potvrdenia o zaistení veci vyplýva, že u XXXXX bol zaistený dvojkolesový ručný vozík a 0,3 prm drevnej hmoty. Drevná hmota bola vrátená poškodenému Lesom SR, štátny podnik Odštepný závod XXXXX.  

Zo zápisnice o prevzatí zaistenej veci vyplýva, že podľa ustanovenia § 92 Trestného poriadku bola vec - dvojkolesový ručný vozík, ktorá bola zaistená podľa osobitného zákona, prevzatá na účely trestného konania povereným príslušníkom PZ. 

Z bloku na pokutu nezaplatenú na mieste vydaného policajtom Obvodného oddelenia PZ Rimavská Seč číslo 16091879 zo dňa 02.03.2015 vyplýva, že XXXXX bola za priestupok proti majetku podľa § 50 ods. 1 Zákona  SNR č. 372/1990 Z. z. uložená pokuta vo výške 20 €. 

Zo správy Ministerstva vnútra SR, Sekcie ekonomiky, odbor účtovníctva, oddelenie správy pokút Trnava zo dňa 11.06.2015 vyplýva, že XXXXX ku dňu 09.06.2015 pokutu nezaplatenú na mieste číslo bloku 16091879 neuhradil, bola uhradená splátka vo výške 5 € dňa 25.03.2015. 

Zo správy Ministerstva vnútra SR, Sekcie ekonomiky, odbor účtovníctva, oddelenie správy pokút Trnava zo dňa 12.08.2015 vyplýva, že XXXXX ku dňu 22.06.2015 pokutu nezaplatenú na mieste číslo bloku 16091879 uhradil, bola uhradená splátka vo výške 5 € dňa 25.03.2015 a vo výške 15 € dňa 22.06.2015.

Z poštových poukazov podacích lístkov číslo 98042 XXXXX XXXXX vyplýva, že XXXXX uhradil dňa 23.03.2015 adresátovi Ministerstvu vnútra SR, Pribinova 2, 812 72 Bratislava sumu vo výške 5 € a dňa 02.06.2015 sumu vo výške 15 €. 

S poukazom na skutočnosť, že Zákon č. 372/1990 Zb. o priestupkoch v znení neskorších predpisov neupravuje inštitút zahladenia priestupkov, je možné konštatovať, že v tomto prípade je potrebné analogicky aplikovať ustanovenia Trestného zákona (ustanovenie § 92 a § 93 Trestného zákona). 

Vzhľadom na výsledky dokazovania vykonaného v skrátenom vyšetrovaní, nie je možné obvineného XXXXX posudzovať ako osobu, ktorá bola postihnutá v priestupkovom konaní, pretože táto osoba v priebehu vykonávania úkonov v skrátenom vyšetrovaní blokovú pokutu v celom rozsahu uhradila, teda sa na ňu hľadí, akoby nebola v priestupkovom konaní postihnutá.

	Keďže konanie XXXXX nenapĺňa všetky znaky skutkovej podstaty prečinu krádeže podľa § 212 ods. 2 písm. f) Trestného zákona, avšak ide o skutok, ktorý by mohol byť priestupkom proti majetku podľa § 50 ods. 1 Zákona SNR č. 372/1990 Zb. o priestupkoch v znení neskorších zmien a noviel, bolo potrebné rozhodnúť tak, ako je to uvedené vo výrokovej časti tohto uznesenia. 

	Podľa § 214 ods. 1 Trestného poriadku prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom, alebo by mohol byť prejednaný v disciplinárnom konaní. 

	Týmto rozhodnutím nie sú dotknuté práva poškodenej strany, ktoré si môže uplatniť v občiansko-právnom konaní.

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený u prokurátora Okresnej prokuratúry Rimavská Sobota do troch dní od jeho oznámenia. O sťažnosti rozhodne prokurátor Krajskej prokuratúry Banská Bystrica. 
Sťažnosť má odkladný účinok.

JUDr. Milan Kováč
prokurátor